มีก้อนเล็กๆใหญ่ๆหลายๆก้อนตรงไหปลาร้านด้านบนก่อนหน้านี้ได้ไปพบแล้ววินิจฉัยว่าเป็นต่อมน้ำเหลืองอักเสบ ทานยามาก้ไม่หายและตอนแรกมีแค่ก้อนเดียวผ่านมาเดือนกว่าๆ มีหลายๆก้อนขึ้นมา แต่เป็นก้อนเล็กๆแพทย์ไม่เอกเซอร์เรย์ให้ค่ะ ใช้การสังเกตและจับเองค่ะ
สวัสดีค่ะ อาการคลำได้ก้อนเล็กๆใหญ่ๆหลายๆก้อนตรงไหปลาร้านด้านบน อาจจะเกิดจาก ต่อมน้ำเหลืองโตที่เกิดตามหลังจากการอักเสบ ก้อนจากผิวหนังเช่นรูขุมขนอักเสบ การติดเชื้อใดๆที่ชั้นใต้ชั้นผิวหนัง ก้อนเนื้องอกไขมัน หรือต่อมน้ำเหลืองโตจากสาเหตุที่เป็นอันตรายซึ่งการสังเกตอาการของก้อนที่อาจจะเป็นอันตรายเช่น-ขนาดมากกว่า 2 เซนติเมตร-โตขึ้นเรื่อยๆภายในเวลา 2 สัปดาห์ หรือก็คือโตเร็ว-ไม่ลดลงหลังได้รับการรักษาไปแล้ว 4-6 สัปดาห์-ไม่มีอาการการติดเชื้อหรืออักเสบบริเวณหู คอ จมูกร่วมด้วย-อยู่ตำแหน่งตรงไหปลาร้า-เป็นก้อนแข็งหลายๆก้อน ไม่เจ็บแนะนำการติดตามอาการกับแพทย์ต่อเนื่อง ถ้าไม่สบายใจ หรือก้อนเป็นตลอดไม่หาย ใหญ่ขึ้นด้วย ควรกลับไปพบแพทย์ เบื้องต้นไม่ไปบีบหรือแกะเกาก้อนดังกล่าวบ่อยๆ